Katrine Moholt er blitt mamma igjen
Dette er 39-åringens tredje barn i rekken med ektemannen Snorre Harstad. - Det går veldig fint med Katrine. Hun er lykkelig og veldig takknemmelig for at alt har gått så bra med fødselen, sier TV 2s kommunikasjonssjef Jan-Petter Dahl, på vegne av Katrine Mohold, til VG. Han kan fortelle at alt står bra til med mor og barn.I sommer ledet Moholt «Allsang på Grensen» på TV 2 syvende år på rad, selv om hun var høygravid. - Nei, det tror jeg skal gå veldig fint. Jeg pleier å gå til termin, det har jeg gjort med de to andre. Jeg regner med at det skal gå bra, og at babyen får høre masse musikk før den får se dagens lys, sa TV-kjendisen.Knapt én uke uke før Moholt og ektemannen Snorre Harstad ble foreldre hadde de ennå ikke funnet et navn til den lille jenta, selv om familien hadde diskutert flere ulike navn. - Vi har laget flere navnelister og det kommer stadig nye navn opp på lista. Vi får nesten bare vente å se hvem den lille jenta er, som vi gjorde med de andre to og, fortalte Moholt og la til: - Det er koselig å ha et navn ikke alle andre har, men samtidig ikke et navn som folk sier: «Hæ? Hva heter du?» til. Det var TV 2 som først omtalte nyheten.
Programleder Katrine Moholt (39) fødte onsdag kveld en liten jente.